Po s’Ozastra
(Pietro Falchi – Tortolì)

S'ozastra po sa Sardigna est importante
Cun su maestosu Gennargentu
De arcaicas roccas ses galante
Produis saboridu ogn'alimentu.

In dogn'opera tue ses costante
De intelligenzia e bonu sentimentu
Laboriosu has d'ogni abitante
Vivende in povertade ma cuntentu.

Tantos paisos ti faghen corona
E a Flumendosa chi tenes’in donu
Cristallinas funtanas de abba ona.

De cavernas bundante ses padronu
In s'Orientale suprema matrona
Cun saborida petta e binu bonu.